……….(sz.) napirend

# E L Ő T E R J E S Z T É S

## A Képviselő-testület 2015. május 28-i rendes ülésére

**Tárgy:** A II. Kerületi Városfejlesztő Zrt. és az Önkormányzat között létrejött az Önkormányzat tulajdonában álló lakások és helyiségek egyes tulajdonosi- és bérbeadói feladatainak, továbbá az önkormányzati vagyongazdálkodás körébe eső egyes feladatoknak az ellátására vonatkozó szerződés módosítása

**Készítette:** ………………………………

dr. Láng Orsolya

irodavezető

[Vagyonhasznosítási és Ingatlan-nyilvántartási Iroda](http://www.masodikkerulet.hu/polgarmesterihivatal/irodak/vagyoningatlanirodarovat/vagyonhasznositasi_iroda.html)

**Egyeztetve:** ……………………………….

Dankó Virág

Alpolgármester

**Látta:** ……………………………….

dr. Szalai Tibor

Jegyző

*A napirend tárgyalása zárt ülést nem igényel.*

**Tisztelt Képviselő-testület!**

A Képviselő-testület 148/2012.(V.31.) határozata értelmében a II. Kerületi Városfejlesztő és Beruházás-szervező Zártkörűen Működő Részvénytársaság, mint az Önkormányzat által alapított gazdasági társaság, a 2012. május 31. napján létrejött, és 2012. június 26-án módosított megbízási szerződés alapján az Önkormányzat tulajdonában álló lakások és helyiségek egyes tulajdonosi- és bérbeadói feladataival kapcsolatos, továbbá az önkormányzati vagyongazdálkodás körébe eső egyes feladatokat lát el.

Jelen előterjesztés célja, hogy az Önkormányzat, mint a társaság alapítója, a társaság feladataihoz szükséges tárgyi és személyi feltételek biztosításához forrást biztosítson, annak érekében, hogy a társaság megnövekedett feladatai finanszírozása teljes körű maradjon, mely a megbízási díj módosításával érhető el.

Kérjük a Tisztelt Képviselő-testületet az előterjesztés megtárgyalására és a határozati javaslat elfogadására.

**Határozati javaslat**

A Képviselő-testület úgy dönt, hogy a Budapest Főváros II. Kerületi Önkormányzat és a II. Kerületi Városfejlesztő és Beruházás-szervező Zártkörűen Működő Részvénytársaság (1024 Budapest, Keleti Károly u. 15/a.; Cg.: 01-10-046405; adószáma: 14821888-2-41; képviseli: dr. Tas Krisztián vezérigazgató) között 2012. május 31. napján létrejött Megbízási szerződés jelen határozat mellékletét képező módosítását elfogadja és felhatalmazza a Polgármestert, hogy a módosított Megbízási szerződést aláírja.

**Felelős:** Polgármester

**Határidő:** 30 nap

*(A határozat elfogadása egyszerű többségű szavazati arányt igényel.)*

**Budapest, 2015. május 21.**

**Dr. Láng Zsolt**

**Polgármester**

**Határozati javaslat melléklete**

**Megbízási szerződés 2. sz. módosítása**

amely létrejött egyrészről:

### a Budapest Főváros II. Kerületi Önkormányzat

székhely: 1024 Budapest, Mechwart liget 1.

adószám: 15735650-2-41

képviseli: Dr. Láng Zsolt, polgármester

mint Megbízó (a továbbiakban: **Megbízó**)

másrészről:

**a II. Kerületi Városfejlesztő és Beruházás-szervező Zrt.**

székhely: 1024 Budapest, Keleti Károly u. 15/a.

cégjegyzékszám: 01-10-046405

adószám: 14821888-2-41

képviseli: dr. Tas Krisztián, vezérigazgató

mint Megbízott (a továbbiakban: **Megbízott**)

– Megbízó és Megbízott együttesen (a továbbiakban: Szerződő felek, vagy Felek) – között az alulírott napon és helyen, a Képviselő-testület …../2015.(V.28.) határozata alapján az alábbiak szerint:

1. A Felek között 2012. május 31. napján a Megbízó tulajdonában álló lakások és helyiségek egyes tulajdonosi- és bérbeadói feladatainak, továbbá az önkormányzati vagyongazdálkodás körébe eső egyes feladatoknak az ellátására vonatkozó szerződés jött létre, melyet a Felek 2012. június 26. napján módosítottak (a továbbiakban együtt: Szerződés). A Felek a Szerződés 7.1.1.2. pontját az alábbiak szerint módosítják:

*„Megbízottat a jelen szerződésben megjelölt feladatainak elvégzéséért 9.480.000.Ft + ÁFA/hó, azaz kilencmillió-négyszáznyolcvanezer forint + általános forgalmi adó / hó megbízási díj illeti meg 2015. augusztus 1-től.*

1. Jelen módosítás a Szerződés egyéb rendelkezéseit nem érinti.

A Felek jelen 2. módosítást annak elolvasása és közös értelmezése után - mint akaratukkal mindenben megegyezőt - jóváhagyólag írták alá.

**Budapest, 2015. május …**

…………………..…………………… …………..………………………………

**Budapest Főváros II. Kerületi Városfejlesztő és**

**II. Kerületi Önkormányzat Beruházás-szervező Zrt.**

**Dr. Láng Zsolt polgármester Dr. Tas Krisztián vezérigazgató**

**Megbízó Megbízott**